Cecilia Island

Cecilia Island er en isfri øy og den sørligste øya i Aitcho Islands på vestsiden av English Strait i Sør-Shetlandsøyene i Antarktis. Den er 910 meter lang og 450 meter bred, med et areal på 36 hektar. Området ble besøkt av amerikanske og engelske selfangere tidlig på 1800-tallet og blir ofte besøkt av cruiseskip.

Navnet kommer fra «Cecilias Straits». Dette var navnet på English Strait brukt av kaptein John Davis etter sjaluppen «Cecilia» som besøkte Sør-Shetlandsøyene i 1820-22. Det var fra «Cecilia» at en først gikk i land i Hughes Bay den 7. februar 1921.

Øya ligger 3,07 kilometer nord for Spark Point på Greenwich Island, 2,07 km øst-nordøst for Dee Island, 280 meter sørøst for Barrientos Island, 3,39 km sørvest for Debelyanov Point på Robert Island og 4,83 km vest for Negra Point på Robert Island.

 Referanser 

Kategori:Øyer i Sør-Shetlandsøyene